Fordi sandkornene i strukturmaling lægger sig ovenpå væggen blandet ind i malingen, er det nødvendigt at pudse med sandpapir, når malingen skal fjernes igen. Er der malet med strukturmaling ovenpå et tapet, kan det ofte betale sig at fjerne tapetet i stedet.
Hvis du gerne vil opfriske en væg, der tidligere har været malet med strukturmaling, er det sjældent nødvendigt at fjerne det tidligere lag. Ligesom med almindelig vægmaling kan du sagtens male ovenpå strukturmaling – det er dog nødvendigt at male med samme grovhed eller i en grovere struktur.